තංගල්ල- මාවැල්ල- ගල්බොක්ක ප්‍රදේශයේ  මුහුදේ ගිලී ප්‍රියදර්ශන විජේතුංග නමැති 45 හැවිරිදි තිදරු පියෙකු මියගොස් තිබෙනවා.ඔහු "දුෂාන් පුතා 01" යාත්‍රාවෙන් මාළු ඇල්ලීම සඳහා තවත් ධීවරයන් 4දෙනෙකු ද සමග මුහුදු ගොස් ඇත්තේ පෙරේදා(12)යි.පසුව මුහුදේ දී සැටලයිට් ක්‍රියා විරහිත වීම නිසා යළිත් මාවැල්ල- ගල්බොක්ක මුහුදු ප්‍රදේශයට යාත්‍රාව රැගෙනවිත් ඇති බව සඳහන්.මෙම යාත්‍රාව ගොඩබිමට මීටර් 200ක් පමණ දුරින් නැංගුරම් ලා තිබුනා.ඊයේ(13) දහවල් මුහුණු ආවරණ පැළඳ යාත්‍රාවේ සිට ගොඩබිමට පිහිනා එන අතරතුර මෙසේ දියේ ගිලි තිබෙනවා.මෙම ධීවරයා හොඳින් පිහිනීමේ හැකියාව ඇති අයෙකු බවයි වාර්තාවන්නේ.මොහුගේ බිරිඳ හා වැඩිමහල් දරුවන් දෙදෙනා සුනාමි ව්‍යසනයේ දී මෙලොව හැරගොස් තිබෙනවා.එතැන් පටන් චාමිකා නම් වන 15 හැවිරිදි බාල දියණිය ද රැකබලා ගනිමින් ඔහු ජීවත් වී තිබෙන බවයි හිරු වාර්තාකරු කියා සිටියේ.